als_Latn dik_Latn sag_Latn
Amarilda Leka, 30 vjeçarja e akuzuar për marrjen e 42 mijë eurove nga familjarë të personave të arrestuar duke u premtuar ndërmjetësim të gjyqtarët për t’i liruar nga burgu, ka përdorur emrin një ish ministri Mbrojtjeje. Gazeta “Panorama” ka siguruar një kopje të vendimit të Gjykatës së Tiranës ndaj Lekës dhe dy të bashkëpandehurve të saj, ku dalin në dritë detaje të reja të historisë.
Referuar verdiktit final të gjykatës, në të paktën një prej tri rasteve për të cilat ajo ka pranuar se ka marrë shuma parash, e pandehura Leka është prezantuar si nusja e djalit të ishministrit të Mbrojtjes, Luan Hajdaraga. Nga vendimi ka rezultuar se Leka, ish sekretare në shtabin elektoral të ministres Milena Harito, ka krijuar kontakt me familjarët e personave të arrestuar përmes njohjeve të përbashkëta.
Më tej, duke iu prezantuar si avokate e zonja dhe që kishte njohje me gjyqtarët, ajo u ka premtuar pafajësi dhe lirimin nga qelitë të të afërmve të tyre kundrejt shumave të parave, që mendohej se do të jepeshin si “ryshfet” në gjykatës. Leka ka pranuar para prokurorëve se në këtë mënyrë, gjatë vitit 2015 ka marrë në tri raste shuma parash nga 24 mijë e 500 euro, 18 mijë euro dhe 8 mijë euro. Nga ana tjetër, megjithëse i kanë paguar shumat e kërkuara te Leka dhe kjo u ka thënë të presin të afërmit te dera e burgut, asnjëri nga ata nuk ka lënë qelitë.
Për këtë shkak, ajo u kallëzua prej tyre, dy prej të cilëve, Liman K. dhe Zef Gj., u morën në përgjegjësi penale për “ushtrim të ndikimit të jashtëligjshëm”. Ata u gjykuan në të njëjtën dosje me Amarilda Lekën, ku u shpallën fajtorë dhe u dënuan me nga 4 muaj burg, dënim që u zëvendësua me 18 muaj liri me kusht. Për këtë akuzë dhe për “kallëzim të rremë”, Leka u dënua me 2 vjet e 6 muaj burg.
“E REJA E MINISTRIT”
Sipas vendimit të gjykatës, Leka është prezantuar si nusja e djalit të ish ministrit të Mbrojtjes te Liman K., i cili e kallëzoi 30 vjeçaren për dhënien e një shumë prej 18 mijë eurosh. Ky i fundit, i cili u gjykua si i bashkëpandehur me Lekën për “ushtrim të ndikimit të jashtëligjshëm”, e kishte gjetur atë përmes një taksisti. Duke iu referuar kallëzimit të Liman K., gjykata shprehej në vendim: “Ky person në maj 2015 ka njohur shtetasen Amarilda Leka, të prezantuar me emrin Ilda Leka, nëpërmjet shtetasit P.Gj.
Ky i fundit është shofer taksie dhe shtetasen Amarilda e ka kliente të rregullt. Në bisedat që janë zhvilluar lidhur me personin e arrestuar, shtetasi P.Gj. i ka thënë kallëzuesit se shtetasja Amarilda është një avokate e zonja. Në këto kushte është bërë dhe prezantimi i kallëzuesit me të ndaluarën. Kjo e fundit është prezantuar si bashkëshortja e djalit të ish ministrit të Mbrojtjes, Luan Hajdaraga. Gjithashtu, ajo i ka thënë kallëzuesit se më parë ka punuar më parë në Vlorë dhe për këtë arsye ka njohje shumë të forta me gjyqtarin e çështjes. E ndaluara ka marrë përsipër të ndikonte te gjyqtari për të deklaruar të pafajshëm djalin e kallëzuesit. Shtetasja Amarilda Leka fillimisht ka kërkuar të marrë shumën 10 mijë euro, duke e kërkuar këtë shumë si paradhënie për gjyqtarin.
als_Latn als_Latn als_Latn als_Latn als_Latn als_Latn als_Latn